钦定古今图书集成/明伦汇编/闺媛典/第213卷 > 洪简重妻任氏
## 钦定古今图书集成/明伦汇编/闺媛典/第213卷 > 洪简重妻任氏

按《昆阳州志》：“任氏，洪简重妻，教谕可久女。性贞静，事
舅姑以孝闻。年二十，夫病笃，鬻奁治药，仰天祈代。夫
殁，遗子二女一，皆在襁褓。任曰：‘非不能从夫地下，顾
诸孤无托耳’。乃截发誓守。家贫，日纺绩，抚子其庋、其
谟成立。女嫁王养正，早寡，任勗女守节，年逾八十终。”